آمریکا بیرلشمیش دؤولتلری خاریجی ایشلر باخانی مایک پومپئو، دونالد ترامپ یؤنتیمینین، ایرانین نفت صادراتینی مومکون اولان ان قیسا مدت‌ده صیفیرا ائندیرجگینی دئدی.
پومپئو، آمریکانین باسقیلاری تأثیری ایله، ایرانین قلوبال نفت تیجارتین‌ده‌کی تأثیرینین داها دا آزالدیغینی و صادراتینین باشاری‌سیز قالدیغینی وورغولادی.
سراویک انرژی ذیروه‌ سین‌ده دانیشان پومپئو، ایرانین انرژی سئکتورو ایله باش‌دا عراق اولماقلا اورتادوغودا تأثیرینی آرتیردیغینی دئدی و علاوه ائتدی:
"آمریکا مستقیل، اگمن عراقی گلیشدیرمک اوچون چالیشارکن، ایران، انرژی‌سینی بیر تابع (آسیلی) دؤولت یاراتماق اوچون ایستیفاده ائدیر. گئچن آیلاردا، دونیاداکی ایران خام نفتینین آخیشینی آزالتماق، ایران لیدئرلرینی، وطنداشلارینا ایستدیکلرینی وئرمک، ترور ریسکینی و اورتا دوغودا‌کی استقرارسیزلیغی آزالتماغا راضی سالماق اوچون چوخ چالیشدیق".
